الناصر محمد بن قلاوون (فترة حكم تانيه)

السلطان الملك ناصر الدنيا والدين ابو المعالى الناصر بدر الدين محمد بن الملك المنصور سيف الدين قلاوون الألفى العلائى الصالحى او الناصر محمد كاختصار او ابن قلاوون.المقريزى، السلوك 2/442 (اتولد فى القاهرة سنة 1285 - اتوفى فى القاهرة سنة 1341). تاسع سلاطين الدولة المصرية المملوكية البحرية.فيه مؤرخين بيعتبروا شجر الدر أول سلاطين الدوله المملوكيه. فى الحاله دى يبقى الناصر محمد السلطان المملوكى العاشر مش التاسع (قاسم, 22 ). و تالت ملوك بنى قلاوون. اتلقب بـأبو المعالىالمقريزى، السلوك، 2/442 و أبو الفتح.ابن بطوطة، 55 عاش فى عهد الخلفاء العباسيين الحاكم بأمر الله الاولانى والخليفة سليمان المستكفى بالله والخليفة إبراهيم الواثق بالله، وحكم فى عرش السلطنة المصرية المملوكية تلاتة مرات فى الفترات من 1293 ل1294، ومن 1299 ل1309م، ومن 1309 م وحتى وفاته فى سنة 1341. من أبرز سلاطين العيله القلاوونية والدولة المصرية المملوكية. خاض حروب ضد الصليبيين و المغول و قضى على عنف العربان و قطعهم للطريق جوه مصر، وحروب تعديلية فى الداخل ضد الفساد. شافت مصر فى فترة حكمه التالتة نهضة حشديده  وعمرانية مشفتهاش فى عهد أى سلطانى تانى من سلاطين الدولة المصرية المملوكية ومشفتهاش من أيام الفراعنة. حول مصر لدوله غنيه متقدمه و متطوره ليها مكانه دوليه كبيره بيخطب ودها كل ملوك الأرض أياميها.

قال عنه المؤرخ ابن اياس : "لم يل من ولاد الملوك قاطبة مُلك مصر أعظم من الملك الناصر محمد".ابن اياس، 1/486

قعد على عرش مصر تلت مرات، من 1293 لحد 1294، و من 1299 لحد 1309، و من 1309 لغاية وفاته سنة 1341. من أعظم و أبرز اللى حكموا مصر.
تصغير|280x280بك|السلطنة المصرية فى اكبر توسع ليها ومناطق نفوذها فى عهد سلطنة الناصر محمد بن قلاوون التالتة

 رجوع الملك الناصر مصر و سلطنته التانيه 

حكم العادل كتبغا مصر حوالى سنتين و بعدين اضطر انه يهرب و يستخبى فى قلعة دمشق سنة 696 هـ / 1296م، والتنحى بعد ماحاول الأمرا، وعلى راسهم نايب السلطنه حسام الدين لاجين المنصورى، قتله فى دهليزه و هو راجع مصر من الشام. واتنصب لاجين سلطان و أبعد الناصر محمد على الكرك بعد ماقاله "لو كنت عارف انهم حايخلوك سلطان والله كنت سبت لك الملك، لكن هما مش حايسيبهولك. أنا مملوكك و مملوك والدك، أحفظ لك الملك، و انت دلوقتى تروح على الكرك لغاية ما تكبر و تترجل و تتخرج و تجرب الأمور فترجع لملكك"، و اشترط عليه انه لما يرجع لملكه تانى يبقى يعينه نايب على دمشق و ما يقتلهوش. فاتعاهدوا على كده و راح الملك الناصر على الكرك.المقريزي، السلوك، 2/282الشيال، 2/179 لكن فى سنة 1299 اتقتل لاجين هو و نايب سلطنته منكوتمر بعد ما حكم حوالى سنتين و شهرين.

بعد ما اتقتل لاجين اجتمع الأمرا و معاهم الأمير بيبرس الجاشنكير و اتفقوا على ترجيع الناصر محمد من الكرك و تنصيبه من جديد و ان نايبه يبقى الأمير طغجى. لكن الأمير كرجى (قاتل لاجين) رجع بعد يوم واعترض على ترجيع الناصر محمد و قال للأمرا: "يا أمرا أنا اللى قتلت السلطان لاجين و أخدت بتار أستاذى (يعنى الأشرف خليل)، والملك الناصر صغير ما ينفعش ، و ماحدش ينفع يبقى سلطان غير ده - و شاور على طغجى - و أنا أبقى نايبه". فأيدوه المماليك و الأمرا الأشرفيه (البرجية)، لكن الأمرا اللى بيأيدوا ترجيع الناصر محمد فضلوا انهم يستنوا رجوع الأمير بدر الدين بكتاش الفخرى أمير سلاح لمصر.كان الأمير بكتاش فى تجريدة عسكرية ضد مملكة كيليكيا -(المقريزي، 2/308).

فى الغضون دى وصل الكرك اميرين و بلغوا الملك الناصر محمد و أمه بأنه اتقرر فى القاهره ترجيع الناصر لمنصب السلطنه، وبعدين وصل جواب من مصر بيستحث الملك الناصر على الرجوع بسرعه على مصر ففرح الناصر و امه وقرروا انهم يرجعوا مصر.

فى 4 جمادى الأولى (698 هـ) دخل الناصر محمد القاهره، و كان وقتها عنده أربعتاشر سنه، و احتشد المصريين فى الشوارع لاستقباله فى فرحه كبيره. و فى القلعه اتجددت بيعة الأمرا للناصر و بكده بقى سلطان مصر للمره التانيه و بقى الأمير سيف الدين سلار نايب ليه و اتعين بيبرس الجاشنكير أستادر.

اللى حصل للناصر فى سلطنته الأولى اتكرر فى سلطنته التانيه، فبقى لعبه فى ايدين سلار و بيبرس الجاشنكير اللى بقوا الحكام الفعليين. بيبرس الجاشنكير اللى كان أصله شركسى اتقال المماليك البرجية، و سلار اللى كان أويراتى من المغول الوافديه اتقال المماليك الصالحية والمماليك المنصورية. المماليك الأشرفيه اتزعمهم الأمير برلغى. بيبرس الجاشنكير بمماليكه البرجية كان أقواهم، و سلار و برلغى دخلوا مع بعض فى منافسه على المفاسد و جمع الأموال عن طريق فرض مكوس كانت بتتسمى "الحمايات "، ودى كانت عباره عن اتاوه أو رشوة بيفرضها الأمرا على الأفراد و التجار فى مقابل حمايتهم و مساعدتهم فى منازعاتهم.المقريزي، السلوك، 2/313
تصغير|قلعة الكرك – جنوب الأردن الايام دى – المكان اللى لاجين ابعد الناصر محمد فيه

 معركة وادى الخزندار 
تصغير|معركة وادى الخزندار 1299
فى سنة 699هـ/ 1299م وردت القاهره أنباء عن زحف مغولى على الشام بيقوده محمود غازان الخان مغول فارس، فراح الملك الناصر على الشام و اصطدم جيشه بجيش غازان المتحالف مع مملكة ارمينيا الصغرى جنب حمص فى معركه اتعرفت باسم معركة وادى الخزندار أو معركة حمص التالتة.Kurkjian, p 253رغم أن غازان اعتنق الإسلام، فدا ممنعوش من التحالف مع الصليبيين ضد المسلمين. أشرفت على تربية غازان "ديسبينا خاتون"، مرات الإلخان "أباقا"، صديقة الصليبيين اللى عملت دايم على إثارة الحقد ضد المسلمين. و كان بيحقد على المماليك. (العسلى) انهزم فيها عسكر الناصر و هربوا فحزن و عيط وحس بالخذى و العار – اللى كان قائد الجيش فى المعركة وعمره 15 سنة – ودخل فى حالة اكتئاب شديدة وقال جملته الشهيرة "يا رب لا تجعلنى عبدًا نحس "، لأنها كانت أول معركة يقودها فى فترة حكمه، واللى كان فى الوقت دا بيسطر عليه و على الحكم فعلى الأمراء بيبرس الجاشكنير و سلار. و دخل المغول دمشق و سيطرو على الشام، و اتخطب لغازان على منبر دمشق، و بعدين ساب غازان دمشق بعد ماعين الأمير قبجقالأمير قبجق، كان من مماليك المنصور قلاوون. بعد وفاة قلاوون أقامه السلطان لاجين نائب على دمشق. هرب لالمغول وانضم لغازان. -(ابن إياس، 1/406) نايب ليه عليها تحت حماية نايبه و قومندانه قطلو شاه.المقريزي، 322 - 2/325ابن إياس، 1/405 الهزيمه كانت مؤلمه و رجع العسكر مصر فى حاله وحشه و معاهم اعداد كبيره من الشوام الهربانين.يذكر المقريزى أن القاهرة غصت بالفارين من الشام لحد ضاقت بهم المساكن، فأقاموا فى القرافة وحولين جامع ابن طولون وطرف الحسينية.-(المقريزي، السلوك، 2/328) و كان من ضمن الهربانين على مصر السلطان المخلوع العادل كتبغا اللى كان عينه السلطان لاجين نايب على قلعة صرخد. دخل السلطان الناصر قلعة الجبل و هو فى غاية الحزن و الاسى بسبب الهزيمة الشنيعه، لكن طوالى ابتدى ينظم الجيش ويجهز لأخذ تار مصر من المغول.الشيال، 2/181 و خرج قبجق من دمشق و راح على مصر، فاستولى الأمير أرجواش على دمشق و رجع الخطبة باسم الملك الناصر بعد ما اتقطعت حوالى تلت تشهر.المقريزي، السلوك، 2/328 و فى وقت تحضير جيش مصر وصل القاهرة وفد من غازان بطلب الصلح فوافق الناصر. لكن طلب غازان للصلح فى الواقع كان مجرد مناوره منه عشان يكسب وقت و عشان يعرف توجهات الناصر و تحركاته.

 تحرير جزيرة أرواد و غزو مملكة كيليكيا 
تصغير|أرواد آخر جيوب الصليبيين فى الشام
بعد الأشرف خليل أخو الناصر محمد ما طرد الصليبيين من ساحل الشام سنة 1291 هربت اعداد من فرسان المعبد (الداويه) و غيرهم على جزيرة قريبه من طرسوس اسمها أرواد، و حولوها لقاعده عسكريه لشن هجمات على المراكب و جيب متربص بطرسوس و ساحل الشام. فى أواخر سنة 1300 طلب غازان الخان المغولى من أرمن كيليكيا و من صليبيين قبرص التحالف لعمل عمليه عسكريه مشتركه، فشحن صليبيين قبرص مقاتلين من فرسان المعبد و الاسبتاريه مع قوات بيقودها امالريك دو لوزيان (Amalric of Lusigan) ابن ملك قبرص هيو التالت (Hugh III) على جزيرة أرواد.Demurger, p. 147 لما وصل الخبر القاهره قرر الملك الناصر بنا شوانىشواني: مفردها "شانية". قطعة بحرية كبيرة وطويلة تسير بمائة و أربعين مجداف على اكتر تقدير وعليها من المقاتلة والجدافون حوالى مائة وخمسين رجل ولعظم حجمها كان  بيتعملبيها الأبراج والقلاع للهجوم والدفاع. وهى اكبر القطع البحرية حجم و اكترها حمولة . ويشير المقريزى فى "الخطط المقريزية" لأن عمارة الشوانى كانت العمود الفقرى لقطع الأسطول فى مصر. (علاء طه رزق، 151) لغزو الجزيره فخرجت الشوانى المصريه فى سبتمبر 1302 بقيادة الأمير كهرداش و راحت على الشام و حاصرت جزيرة أرواد و نزل عسكر مصر و فتكوا بالحاميه الصليبيه و أسروا اعداد من فرسان المعبد و هرب غيرهم على قبرص. استسلمت ارواد فى 26 سبتمبر 1302 و بكده ضاعت من الصليبيين أخر جيوبهم فى الشام و دقت بشاير النصر فى قلعة القاهره. و فى نفس اليوم و مصر بتحتفل بالنصر رجع عسكر مصر منتصرين من غزوه شنوها على مملكة كيليكيا الأرمنليه فى الأناضول بقيادة الامير بكتاش. عسكر مصر كان خرج تحت قيادة الأمير بكتاش و راحوا على اسيا الصغرى لمهاجمة أرمن كيليكيا بسبب تحالفهم مع المغول. دخل العسكر أراضى مملكة كيليكيا و انتشروا فى نواحيها و حرقوا المحاصيل و أسروا أعداد من الأرمن و حاصروا عاصمتهم سيس.المقريزي، 2/348
تصغير|كيليكيا
طرد الصليبيين من أرواد و توجيه ضربه لارمينيا الصغرى كانو انتصارين مهمين قضوا على فكرة التحالف بين المغول و الصليبيين و الأرمن اللى كان بيمثل خطر كبير على مصر اللى كانو عايزين يحتلوها زى ما ظهر فى جواب من هيتوم الأرمنلىهيتوم الأرمنلى: راجل دولةٍ وقائدٌ من مملكة قليقية الأرمينية. ابن أخ الملك هيتوم (26-1269). ظهر كتابه "زهور تاريخ الشرق" باللغة الفرنسية 1307 وترجم فى نفس السنة للغة اللاتينية. وجه هيتوم كلامه لبابا الكاتوليك "كليمينت الخامس" بيحثه على مهاجمة المسلمين ويوضح له مواطن ضعفهم. (Het'um the Armenian) لبابا الكاتوليك قاله فيه ان الوقت ده المناسب لاحتلال مصر من غير مصاعب أو مخاطر بالتعاون مع المغول: "ده هو الوقت المناسب لاستعادة الأرض المقدسة بمساعدة المغول ومن الممكن احتلال مصر بدون مصاعب أو مخاطر".Het'um, Book Four, 75 وبيشرح فى فقرة تانية: " لازم طلب أمرين من ملك المغول: الاول ألا يسمح بمرور أى شيء عبر مناطقه لأراضى الأعداء، و (ثانى) أن يرسل رجاله ورسله لإشعال حرب فى أراضى ملاطية ويدمر ويخرب منطقة حلب. وعندها نقوم احنا الحجاج وقوات قبرص وارمينيا بغزو أراضى الأعداء بحر وبر. وعلى قواتنا المسيحية أن تحصن جزيرة أرواد علشان إنها تحتل موقع رائع لضرب سفن الأعداء و إحداث أضرارٍ جسيمةٍ بهم".Het'um, Book Four, 78

 قلاقل و اضطرابات داخلية 
البلاد شافت فى فترة حكم الناصر محمد التانية اضطرابات و قلاقل كان من أخطرها "وقعة أهل الذمة"، و مشاغبات شوية عربان فى البحيرة و صعيد مصر بحيث حصلت موجة من الاضطهاد ضد المسيحيين، و اتهدم و اتقفل كتير من الكنائس فى القاهرة، و أتجبر مسيحيى مصر على مسح عمامتهم باللون الأزرق عشان يتم تمييزهم عن باقى السكان.Morgan، Robert (2010). History of the Coptic Orthodox People and the Church of Egypt. ISBN 9781460280270. ...... persecution to Christians and destroying Coptic Churches were common. Christians in Egypt were forced to tinge their turbans in a blue color to distinguish them from the rest of the population

ابتدت "وقعة أهل الذمة" فى رجب 700هـ/1301م لما وقف وزير ملك المغرب فى القاهرة و هو فى طريقه لمكة للحج. هال الوزير المغربى رؤية أهل الذمة من المسيحيين و اليهود بيعيشوا فى ترفٍ و بيزينوا خيولهم بالحلى الفاخرة فى القاهرة، فاشتكى للأميرين سلار و بيبرس الجاشنكير و روى ليهم اللى بيعانيه المسلمين على ايد المسيحيين فى الأندلس من اضطهادى و تعصبٍ فضل عما تناله على أيديهم ممالك شمال إفريقيا من ضغطٍ، و نجح أنه يأثر على نفوس الأمراء بشدة كلامه. اجتمع القضاة ببطرك المسيحيين و أكابر القساوسة و رؤساء اليهود، و اتتقرر ألا ميتمش استخدام حد منهم فى ديوان السلطان و لا فى دواوين الأمراء، و المسيحيين و اليهود و السامريين ميركبوش الحصنه و البغال، و يلتزموا بعدم لبس العمم البيض فى مصر و الشام. و اتطور الموضوع لما امتدت أيادى العامة لكنائس المصريين، و اتقفلت الكنائس حوالى سنة فى مصر لحد ما اتوسط ملك نيقيا البيزنطىأمبراطورية نيقيا البيزنطية: تسمى بلاد الأشكرى فى المصادر المملوكية. كان أباطرتها اللاسكاريين علاقات طيبة بمصر خاصة فى عهد السلطان ركن الدين بيبرس. و شوية ملوك فاتفتحت الكنائس.المقريزى، 2/337-339 الحروب الصليبية لعبت فى المشرق والأندلس -ب كانت لسا مستمرة- دور اساسى فى إشعال نار الفتنة بين المسلمين والمسيحيين المحليين فى مصر والشامRiley-Smith, p. 242 جهل من المماليك والعوام لأن المسيحيين المحليين أصابهم العسف على ايد الصليبيين زى ما أصاب المسلمين.

فى ذات الوقت حصل فى البحيرة صدام دموى بين طائفتين عربيتين هما طائفتا "جابر" و "برديس"، فخرج ليهم الأمير بيبرس الدوادارركن الدين بيبرس الدوادار: أمير ومؤرخ مملوكى عاش و مات فى مصر فى التمانين من عمره. عاش بين المماليك و شارك فى حروبهم. كان من مماليك السلطان قلاوون اللى نصبه نائبا على الكرك بعدين جعله نائب للسلطنة. شارك فى فتح عكا (1291) فى عهد السلطان الأشرف خليل كمان شارك فى معركة مرج الصفر(1303) ضد المغول فى عهد السلطان الناصر محمد. رغم احترام الناصر له إلا أنه سجنه وقت سلطنته التالتة. من أهم مؤلفاته " فكرة الزبدة فى تاريخ الهجرة" (11 مجلد) و"التحفة المملوكية فى الدولة التركية" مع عشرين أمير و طاردهم و استدعى شيوخهم و وفق بينهم. أما فى الصعيد، فانتهز شوية عربان فرصة انشغال الدولة فى حربها مع غازان فأمتنعوا عن دفع الخراج فسير ليهم الوزير سنقر الأعسر اللى قتل عدد من المتمردين و أخد الإبل و الأسلحة و كل خيول الصعيد، إلا ان دا مأداش لاستقرار الصعيد بحيث استخف العربان بالولاة، و امتنعوا مرة تانية عن دفع الخراج، و قاموا بفرض إتاوات على التجار فى أسيوط و منفلوط، و اتسموا بأسامى الأمراء و اقاموا عليهم كبيرين واحد منهم سموه بيبرس و التانى سلار، و أطلقوا سراح المساجين. فاستفتى الأمراء الفقهاء و الشيوخ فى جواز قتالهم، فأفتوهم بجواز دا. فقام الامراء بمنع السفر للصعيد، و اشاعوا أنهم مسافرين للشام بعدين حاصروا الصعيد من كذا جهة و انقضوا على المتمردين و قضوا عليهم.المقريزى، 2/346-347

 معركة شقحب (معركة مرج الصفر) 
فى رجب سنة 702 هـ / 1303 م جيه البريد للقاهرة من حلب بأن غازان على وشك التحرك للشام، فخرج لدمشق الأمير بيبرس الجاشنكير على رأس 3 آلاف من الأجناد.المقريزى، السلوك 2/ 355 بعت غازان قائده و نائبه قطلوشاه للشام بجيش عدده 80 ألف مقاتل. و لما عرف قطلوشاه أن الناصر مخرجش من مصر لسا، و أن مفيش فى الشام غير العسكر الشامى، اتوجه من شوية لحماة.المقريزى، السلوك 2/ 365-355

فى يوم السبت الموافق 2 رمضان 702 هـ/ 20 ابريل 1303 م، وصل الناصر محمد لعقبة شجورا و فى الوقت نفسه الأمراء بيستقبلوه و بيسلموا عليه وصل خبر بأن جيش قطلوشاه قد أقدم. فلبس الجنود السلاح، و اتفق الأمراء على محاربته فى شقحب تحت جبل غباغب.جبل غباغب: قرية فى أول عمل حوران من نواحى دمشق. -(المقريزى، السلوك, هامش،356) كان جيش الناصر بيضم حوالى 200 ألف مقاتل.ابن إياس 1/ 413 اصطدم الجيشين و افتكر البعض أن جيش المصريين اتهزم بعد ما تجاوز بعض المغول خط ميمنة المصريين، فانسحب قطلوشاه لجبل قريب و طلع عليه و فى ظنه أنه قد انتصر و ان قواته بتطارد المصريين، و لكنه شاف ميسرة السلطان الناصر فاتحير، فلما سأل واحد من الأسرى المصريين و كان قائد مملوكى كبير اسمه الأمير عز الدين أيدمر فسأله: "من أين أنت ومن دى العساكر الضخمة القادمة؟" فجاوب عليه: "أنا أمير مصرى والعساكر التى تراها هناك هى عساكر مصر" فأدرك أنه من أمراء مصر، و ادرك أن السلطان الناصر موجود بجيش مصر فى ساحة القتال.المقريزى، السلوك 2/ 375 فى اليوم التانى نزل قطلوشاه بمقاتليه فاتصدت ليه المماليك السلطانية و اجبرته على التراجع للجبل. و عرف المصريين أن قوات قطلوشاه بتعانى من العطش، فلما نزل المغول فى فجر اليوم التالت و ساروا ناحية النهر متعرضش ليهم المصريين، بعديز حصدوهم لما وصلو النهر و قاموا بمطاردة الفارين منهم. معبرش الفرات مع قطلوشاه من جنوده غير عدد قليل. أتبعتت بشائر النصر لمصر ففرح الناس.المقريزى، السلوك 2/ 358ابن إياس 1/ 414

فى 23 شوال رجع الناصر للقاهرة عاصمة ملكه اللى اتزينت له من باب النصر و معاه الأسرى و رءوس المغول، بعدين زار قبر أبوه الملك المنصور، و طلع لقلعة الجبل على الشقق الحرير، و انعم على الأمراء، و أمر بإحضار سائر مغانى العرب من كل اماكن المملكة، و اتقامت احتفالات كبرى فى البلاد.المقريزى، السلوك 2/ 359-360ابن إياس 2/ 414-415

وَ نظم النَّاس فِى الْوَاقِعَة دى وَ من اللى اتقال فِى كدا قَول شمس الدّين الطَّيِّبِى وَ هى بتقَارب الْمِائَة بَيت،الصفدى. الوافى بالوفيات المجلد 4 ص257. وجُزءٌ منها:"فشاهدوا علم الْإِسْلَام مرتفع.. بِالْعَدْلِ فاستيقنوا ان لَيْسَ ينْصَرف.. لاقاهم الفيلق الجرار فانكسروا.. خوف العوامل بالتأنيث فانصرفوا.. يَا مرج صفر بيضت الْوُجُوه كَمَا.. فعلت على ايد الْإِسْلَام يؤتنف.. أَزْهَر روضك أزهى عِنْد نفحته.. أم يانعات رؤسى فِيك تقتطف.. غُدْرَان أَرْضك قد أضحت لواردها.. ممزوجةً بدماء الْمغل تغترف.. زلت على كتف الْمصْرِيّ أَرجُلهم.. فَلَيْسَ يَدْرُونَ أَنى تُؤْكَل الْكَتف.. آووا إِلَى جبل لَو كَانَ يعصهم.. من موج فرج المنايا حِين يختطف.. دارت عَلَيْهِم من الشجعان دايرةٌ.. فَمَا نجا سالمٌ مِنْهُم وَقد زحفوا.. ونكسوا مِنْهُم الْأَعْلَام فَانْهَزَمُوا.. ونكصوهم على الأعقاب فانقصفوا.. فَفِى جماجمهم بيض الظبى ذبرٌ.. وَفِى كلاكلهم سمر القنا قصف.. هربو من السَّيْف ملعونين حَيْثُ سروا.. وَقتلُوا فِى البرارى حَيْثُمَا ثقفوا".

 انجازات الناصر محمد و مرواحه على الكرك 
فى سنة 703 هـ / 1304 م الناصر بعت جنوده من القاهرة لكيليكيا الأرمنية تحت قيادة الأمير بدر الدين بكتاش و انضمت ليهم قوات فى الشام، فهاجموا الأرمن و حرقوا مزارعهم و أسروا منهم أعداد، بعدين حاصروا قلعة تل حمدون اللى اتحصن فيها الأرمن و سلمت ليهم بالأمان.المقريزى، السلوك, 2/ 369 فى نفس السنة نقل السلطان الناصر أمه من التربة المجاورة للمشهد النفيسى للتربة الناصرية فى مدرسته اللى كمل بنائها و ضاف مئذنتها فى سنة 1303. و مراته أردكين الأشرفية خلفت ولد سماه علي، و لقبه بالملك المنصور.المقريزى، السلوك, 2/370 و 371 و وفد للقاهرة حوالى 200 فارس مغولى بنسائهم و ولادهم، و كان من ضمنهم شوية من قرايب غازان و أم الأمير سلار. فكرمهم الناصر و أنعم عليهم ببيوت للإقامة و إقطاعات. بعدين جيه رسل المغول بكتاب و هدية من محمد خدابنده (أولجايتو) اللى قعد على عرش المغول بعد وفاة أخوه محمود غازان. وخاطب الناصر بالأخوة وطلب الصلح و إخماد الفتن وقال فى آخر كلامه: ﴿عَفَا اللَّهُ عَمَّا سَلَفَ ۚوَمَنْ عَادَ فَيَنتَقِمُ اللَّهُ مِنْهُ﴾. فوافق الناصر و كرم رسله و بعت ليه هدية.المقريزى، السلوك، 2/ 378-379

فى سنة 708 هـ / 1309 م حس الناصر أنه غير قادر على مواجهة سيطرة سلار و بيبرس الجاشنكير عليه و على أمور الدولة، فقال لهم أنه رايح مكة عشان يحج. بس بدل المرواح لمكة راح على الكرك و فضل هناك.المقريزى، السلوك, <2/ 422ابن إياس, 2/ 421-420 الناصر مقصدش بمرواحه الكرك التنازل عن العرش، هو كان مدرك انه مش هيقدر يحكم زى ما هو عايز مادام بيبرس و سلار بيسيطروا على حياته و على شئون الدولة. كمان كان مدرك أنهم آجل أو عاجل هيسعوا للتخلص منه إما بالخلع أو بالقتل. فكانت خطته أنه يبعد عن مصر و عن عيونهم لبعض الوقت فيقدر بكدا الاتصال، بحرية و بدون مراقبة، بأمراء الشام و مؤيديه من أمراء مصر عشان يقدر بمساعدتهم من التخلص منهم و فرض سيطرته على نفسه و على مملكته.الشيال, <2/ 183 كانت حسبة الناصر صحيحة و عرف ينفذ خطته بنجاح بعدين.

لما رفض الناصر محمد الرجوع لمصر قال أن الكرك: "من بعض قلاعى وملكي، و عولت على الإقامة بها"، الأمراء عرضوا السلطنة على الأمير سلار فقال ليهم: «والله يا أمراء أنا ما أصلح للملك، ولا يصلح له الا أخى ده»، و أشار لبيبرس الجاشنكير فهتف البرجية: "صدق الأمير". فوافق الأمراء و اتنصب بيبرس سلطان على البلاد بلقب الملك المظفر و معاه الأمير سلار نائب للسلطنةالمقريزى، السلوك, 2/424-423الشيال, 2/ 183 و بيبرس الجاشنكير حط الناصر محمد على نيابة الكرك وكتب ليه بيقول: "أنى أجبت سؤالك فيما اخترته، و حكم الأمراء على فلم تمكن مخالفتهم، و أنا نائبك".المقريزى، السلوك, <2/ 425

كانت مدة الملك الناصر فى السلطنة التانية، عشر سنين و أيام.ابن إياس, 2/ 422

شوف: الناصر محمد بن قلاوون (فترة حكم تالته)
مركز|150x150بك
       حسام الدين لاجين    مدة الحكم: 10 سنين   بيبرس الجاشنكير 

 فهرست وملحوظات 

 المراجع 

 ابن اياس : بدائع الزهور فى وقائع الدهور (6 أجزاء), تحقيق محمد مصطفى، الهيئة المصرية العامة للكتاب، القاهرة 1982
 ابن اياس : بدائع الزهور فى وقائع الدهور (ملخص), مدحت الجيار (دكتور), الهيئة المصرية العامة للكتاب, القاهرة 2007.
 ابن بطوطة : رحلة ابن بطوطة المسماة تحفة النظار فى غرائب الأمصار وعجائب الأسفار، دار الكتب العلمية، بيروت 1992.
 ابن تغرى: النجوم الزاهرة فى ملوك مصر و القاهرة، دار الكتب و الوثائق القومية، مركز تحقيق التراث، القاهرة2005،
 أبو بكر بن عبد الله بن أيبك الدوادارى : كنز الدرر وجامع الغرر، ( 9 اجزاء) مصادر تأريخ مصر الاسلامية ،المعهد الألمانى للآثار الاسلامية، القاهرة 1971.
 أبو الفداء : المختصر فى أخبار البشر ، القاهرة 1325هـ.
 بدر الدين العينى: عقائد الجمان فى تاريخ أهل الزمان، تحقيق د. محمد محمد أمين، مركز تحقيق التراث،الهيئة المصرية للكتاب، القاهرة 1987.
 بيبرس الدوادار ، زبدة الفكرة فى تاريخ الهجرة، جمعية المستشرقين الألمانية، الشركة المتحدة للتوزيع، بيروت 1998
 جاستون فييت : القاهرة مدينة الفن والتجارة ، ترجمة د. مصطفى العبادي، عين للدراسات والبحوث الانسانية والاجتماعية، القاهرة 2008
 جمال الدين الشيال (أستاذ التاريخ الاسلامى) : تاريخ مصر الاسلامية, دار المعارف ، القاهرة 1966.
 رشيد الدين فضل الله الهمذانى : جامع التواريخ، تاريخ غازان خان، الدار الثقافية للنشر، القاهرة 2000
 رشيد الدين فضل الله الهمذانى : جامع التواريخ، الايلخانيون، تاريخ هولاكو ، دار احياء الكتب العربية
 رشيد الدين فضل الله الهمذانى : جامع التواريخ، الايلخانيون، تاريخ ولاد هولاكو من آباقاخان الى كيخاتوخان ، دار احياء الكتب العربية
 محيى الدين بن عبد الظاهر : تشريف الأيام والعصور فى سيرة الملك المنصور، تحقيق د. مراد كامل، الشركة العربية للطباعة والنشر، القاهرة 1961.
 عبد الرحمن الجبرتى : تاريخ عجائب الأثار فى التراجم والأخبار، دار الجيل، بيروت.
 حمدى السعداوى : صراع الحضارات - المماليك، المركز العربى للنشر، الأسكندرية
 علاء طه رزق (دكتور): دراسات فى تاريخ عصر سلاطين المماليك، عين للدراسات و البحوث الانسانية و الاجتماعية، القاهرة 2008.
 المقريزى : السلوك لمعرفة دول الملوك ، دار الكتب, القاهرة 1996.
 المقريزى : المواعظ و الاعتبار بذكر الخطط و الأثار, مطبعة الأدب, القاهرة 1968.
 قاسم عبده قاسم (دكتور) : عصر سلاطين المماليك - التاريخ السياسى و الاجتماعى, عين للدراسات الانسانية و الاجتماعية, القاهرة 2007.
 القلقشندى : صبح الأعشى فى صناعة الانشا ، دار الفكر، بيروت.
 شفيق مهدى (دكتور) : مماليك مصر و الشام, الدار العربية للموسوعات, بيروت 2008.
 بسام العسلى : الظاهر بيبرس و نهاية الحروب الصليبية القديمة، دار النفائس ، بيروت 1981
 Amitai-Preiss, Reuven, Mongols and Mamluks: The Mamluk-Ilkhanid War, 1260-1281 ، Cambridge
University Press 2004 ISBN 0-521-52290-0
 Curtin, Jeremiah,The Mongols, A History,Da Capo Press 2003 ISBN 0-306-81243-6
 Demurger, A, The Last Templar: The Tragedy of Jacques de Molay, Profile Books Limited 2005
 Doris Behrens, Cairo of the Mamluks, I.B. Tauris, London, New York 2007 ISBN 978-1 84511-549-4
 Kurkjian, Vahan M ، A story of Armenia, Armenian General Benevolent Union of America 1958
 Rieley-Smith,Jonathan, The Oxford Illustrated history of The crusades,Oxford University Press 2001 ISBN 0-19-285428-3
 The Flower of Histories of the East : compiled by Het'um the Armenian of the Praemonstratensian Order, translated by Glenn Burger ، Toronto 1988

تصنيف:مماليك
تصنيف:سلاطين مصر المملوكيه
تصنيف:تاريخ مصر
تصنيف:تاريخ مصر المملوكيه
تصنيف:حكام مصر
تصنيف:الناصر محمد بن قلاوون
تصنيف:مواليد 1285
تصنيف:وفيات 1341
تصنيف:مماليك بحريه